Neuland ble olympisk mester i vektløfting i OL 1920 i Antwerpen. Han vant den nest letteste klassen, lettvekt opp til 67,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser i OL i 1920. Han løftet sammenlagt 257,5 kilo, 17,5 kg mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var 12 utøvere fra 10 nasjoner i lettvektklassen som ble avviklet 29. august 1920. Fire år senere, i OL 1924 i Paris, kom Neuland på andreplass i vekløfting i mellomvekt.